《游丝 其二》
清代·庄受祺

徙倚长安大觉生，尘寰消息视阴晴。凭他杼轴工难就，且喜丹青染未成。

不向天孙商去住，肯依世网作荦萦。珠帘十二同时启，休罥春光滞远程。

作者简介：江苏阳湖人，字卫生。道光二十年进士，官至浙江布政使，咸丰十年以病免。喜论兵事。工诗文、善书法。有《枫南山馆遗集》、《维摩室随笔》。